pythainlp/thai-wiki-dataset-v3 huggingface dataset:
แดรคูล มิฮอว์ค

แดรคูล มิฮอว์ค (Dracule Mihawk) หรือ จูราคิล มิฮอร์ค (Juracule Mihawk)เป็นอดีตเจ็ดเทพโจรสลัดและเขาขึ้นชื่อว่าเป็นนักดาบที่เก่งที่สุดในโลก
== ลักษณะภายนอก ==
มิฮอว์คได้ฉายา ชายตาเหยี่ยว จากลักษณะของดวงตาและแววตา แต่งกายด้วยชุดหรูหรา คล้ายนักดาบสเปนในยุคกลาง
และสร้อยคอไม้กางเขน(เป็นมีดเล่มเล็ก) ดาบที่ใช้เป็นดาบกางเขนสีดำ 1ใน12ดาบที่แข็งแกร่งที่สุดในโลก เขาได้รับการยอมรับว่ามีฝีมือดาบดีที่สุดในโลก  สูสีกับโจรสลัดผมแดง แชงคูส (ปัจจุบันเขาไม่นับแชงคูสเป็นคู่แข่งเพราะอีกฝ่ายเสียแขนไปหนึ่งข้าง) เป็นคนที่สองที่เอาชนะโรโรโนอา โซโร ด้วยมีดสั้นเพียงเล่มเดียวได้ และกลายเป็นจุดมุ่งหมายเพียงหนึ่งเดียวของโซโลไป มิฮอว์คมักเดินทางคนเดียวด้วยเรือลำเล็ก บนเรือมีเทียนไขที่จุดไฟสีเขียวไว้แทนตะเกียงในการเดินทาง
== ค่าหัว ==
3,590,000,000 เบรี
== ความสัมพันธ์ ==
คู่ปรับของ แชงคูส ผมแดง ซึ่งปัจจุบันเป็น1ใน 4 จักรพรรดิของนิวเวิลด์ และเป็นอาจารย์ของโรโรโนอา โซโร ในช่วงเวลาสองปีก่อนช่วงข้ามเวลา(Time skip)
== พลังและความสามารถ ==
มิฮอว์คชายตาเหยี่ยว มีชื่อเสียงในฐานะ 1ใน 7เทพโจรสลัด และดาบของเขาเป็นดาบที่แข็งแกร่งที่สุดในโลก ดาบโคคุโตะ โยรุ (The Black Blade Night) ซึ่งเป็นหนึ่งใน 12 สุดยอดแห่งดาบ   ดาบอันดับหนึ่ง
เป็นการแสดงพลังให้เห็นถึงความกว้างใหญ่และน่ากลัวของโลกแห่งโจรสลัดวันพีชนอกจากความสามารถในเพลงดาบและกระแสครื่นแห่งดาบที่ร้ายกาจ มิฮอว์คยังเป็นมีความสามารถที่น่าทึ่งในการเดินเรือด้วยโลงไม้ขนาดเล็กและเทียนเพียงเล่มเดียวผ่านทั้งทะเลน้อยใหญ่รวมทั้งแกรนไลน์ที่มีคลื่นมหาสมุทรที่
น่ากลัวและจ้าวแห่งท้องทะเลคุมพื้นที่อยู่มาได้อย่างง่ายดาย และมิฮอว์คยังมีเพลงดาบที่ร้ายกาจมากนับได้ว่าเป็นคนอันตรายเลยทีเดียว.
== แหล่งข้อมูลอื่น ==
One Piece Encyclopedia 
== อ้างอิง ==
ตัวละครในวันพีซ
เจ็ดเทพโจรสลัด
แม่ทัพของสี่จักรพรรดิ (วันพีซ)
ตัวละครมนุษย์เคลื่อนไหว
ตัวละครที่เป็นนักดาบ
ตัวละครชายในอนิเมะและมังงะ
ชวาหะร์ลาล เนห์รู

ชวาหะร์ลาล เนห์รู (जवाहरलाल नेहरू, ชวาหรลาล เนหรู; Jawaharlal Nehru; 14 พฤศจิกายน ค.ศ. 1889 – 27 พฤษภาคม ค.ศ. 1964) รัฐบุรุษของอินเดีย และประธานมนตรีคนแรก หลังได้รับเอกราชจากอังกฤษ ดำรงตำแหน่งเป็นเวลา 17 ปี ตั้งแต่ ค.ศ. 1947 จนกระทั่งถึงแก่อสัญกรรมในตำแหน่งเมื่อ ค.ศ. 1964
ชวาหะร์ลาล เนห์รู เป็นผู้ใกล้ชิด และร่วมเรียกร้องเอกราชให้กับอินเดียร่วมกับมหาตมา คานธี และมักมีบทบาทโดดเด่นขึ้นจนได้รับสืบทอดเป็นทายาททางการเมือง โดยรับตำแหน่งประธานพรรคคองเกรสอินเดียสืบต่อจากคานธี
ในปี ค.ศ. 1955 เนห์รู เป็นบุคคลหลักที่ร่วมก่อตั้งขบวนการไม่ฝักใฝ่ฝ่ายใด (Non-Aligned Movement - NAM) 
ชวาหะร์ลาล เนห์รู สมรสกับนางกมลา คาอุล มีบุตรสาวคนเดียวคือ อินทิรา เนห์รู มีหลานชายชื่อ ราชีพ คานธี บุคคลทั้งสามล้วนเป็นประธานมนตรีของอินเดีย
== ดูเพิ่ม==
รางวัลชวาหะร์ลาล เนห์รู
== อ้างอิง ==
== แหล่งข้อมูลอื่น ==
Jawahar Lal Nehru's Biography 
Jawaharlal Nehru University
Nehru biography at Harappa.com
India Today's profile of Nehru 
Nehru's legacy to India 
http://www.www.dhammachak.net/board/viewtopic.php?t=592&sid
นักการเมืองอินเดีย
ประธานมนตรีอินเดีย
นักเขียนชาวอินเดีย
บุคคลจากอลาหาบาด
ตระกูลเนห์รู-คานธี
ชาวแคชเมียร์
นักเคลื่อนไหวเพื่อเอกราชของอินเดีย
ผู้นำในสงครามเย็น
ตราสัญลักษณ์ของกาชาด

ตราสัญลักษณ์ของขบวนการกาชาดและเสี้ยววงเดือนแดงนานาชาติ  (Emblems of the International Red Cross and Red Crescent Movement หรือ Emblems of the Red Cross) หรือ ตราสัญลักษณ์ของกาชาด ภายใต้อนุสัญญาเจนีวา เป็นตราสัญลักษณ์ที่ใช้ประทับบนยานพาหนะ และสิ่งก่อสร้างที่ใช้ในการบรรเทาทุกข์ของมนุษยชนเพื่อป้องกันจากการถูกโจมตีทางทหารในสมรภูมิ ตราสัญลักษณ์ของกาชาดมีด้วยกันสามตรา “ตรากางเขนแดง”, “ตราเสี้ยววงเดือนแดง” และ “ตราเพชรแดง”  ส่วน “ตราสิงห์และอาทิตย์แดง” เคยเป็นตราที่ได้รับการอนุมัติ แต่ในปัจจุบันไม่มีการใช้
นอกจากนั้นก่อนหน้านั้นก็ยังมีข้อโต้แย้งในการใช้ดาราแห่งเดวิดแดง โดยหน่วยปฐมพยาบาลมาเกนเดวิดอาดอม (Magen David Adom-MDA) ซึ่งเป็นสมาคมหน่วยปฐมพยาบาลของอิสราเอล “ตราเพชรแดง” จึงได้สร้างขึ้นมาเพื่อตอบสนองข้อโต้แย้งและทำให้รับหน่วยปฐมพยาบาลมาเกนเดวิดอาดอมเข้ามาในขบวนการได้
== ประวัติของตราสัญลักษณ์ ==
=== ตราสัญลักษณ์ที่ใช้ในปัจจุบัน ===
=== ตราสัญลักษณ์ที่ได้รับการอนุมัติแต่มิได้ใช้ ===
=== ตราที่ไม่ได้รับการอนุมัติ ===
== อ้างอิง ==
== ดูเพิ่ม  ==
กาชาด
สัญลักษณ์
สัญลักษณ์
กาชาด
Cruz Roja#Los emblemas
ดาราแห่งดาวิด

ดาราแห่งดาวิด (; Star of David) เป็นที่ยอมรับกันโดยทั่วไปว่าเป็นอัตลักษณ์ของชาวยิว (Jewish identity) และศาสนายูดาห์
สัญลักษณ์นี้มีชื่อมาจากดาวิด พระมหากษัตริย์แห่งราชอาณาจักรอิสราเอล การใช้เป็นสัญลักษณ์ของกลุ่มชนครั้งแรกเริ่มขึ้นในสมัยกลาง ที่รวมทั้งสัญลักษณ์ที่เก่ากว่านั้นที่รวมทั้งเชิงเทียนเมโนราห์ (Menorah) ดาราแห่งดาวิดเป็นสามเหลี่ยมไขว้ที่เป็นรูปดาวหกเหลี่ยม
ในปี ค.ศ. 1948 เมื่อมีการก่อตั้งประเทศอิสราเอลขึ้นดาราแห่งดาวิดบนธงชาติอิสราเอลก็กลายเป็นสัญลักษณ์ของอิสราเอล และมามีความสัมพันธ์กับขบวนการไซออนิสต์ด้วย
== อ้างอิง ==
What is the Mystical Significance of the Star of David? By Rabbi Naftali Silberberg
สัญลักษณ์ของประเทศอิสราเอล
บีตติงมายฮาร์ต

"บีตติงมายฮาร์ต" (Beating My Heart) คือซิงเกิลแรกของจอน แม็กลาฟลิน นักร้องหนุ่มชาวอเมริกันจากอัลบั้ม โอเคนาว ออกเผยแพร่ครั้งแรกเมื่อวันที่ 17 มิถุนายน พ.ศ. 2551 ผ่านการดาวน์โหลดโปรแกรมดิจิตอลของไอทูนส์ เพลงนี้นับเป็นเพลงที่ประสบความสำเร็จสูงสุดของจอนในชาร์ต บิลบอร์ด โดยชัค เทย์เลอร์ จากนิตยสาร บิลบอร์ด กล่าวชื่นชมในผลงานเพลงนี้
มิวสิกวิดีโอของเพลงนี้ถ่ายทำ ณ มาลิบู รัฐแคลิฟอร์เนีย ประเทศสหรัฐอเมริกา เมื่อวันที่ 15 พฤษภาคม พ.ศ. 2551 (ฉากชายหาด) และวันที่ 16 พฤษภาคม พ.ศ. 2551 (ฉากแวร์เฮาส์) มิวสิกวิดีโอนี้เป็นผลงานการอำนวยการผลิตโดยไรอัน ทราวิส ปฐมทัศน์เมื่อวันที่ 30 มิถุนายน พ.ศ. 2552 ผ่านเว็บไซต์แอมะซอน.คอม
เพลงนี้ขึ้นชาร์ต บิลบอร์ด อันดับสูงสุดที่ 38 และในประเภทชาร์ตเพลงผู้ใหญ่ยอดนิยม 40 เพลงในอันดับที่ 19
== ชาร์ต ==
== อ้างอิง ==
ซิงเกิลในปี พ.ศ. 2551
เพลงของจอน แม็กลาฟลิน
เพลงในปี พ.ศ. 2551
เพลงแนวป๊อป
ดอกจิกสี่แฉก

ดอกจิกสี่แฉก (Quatrefoil) ทางภาษาศาสตร์แปลว่า “สี่ใบ” ที่ใช้ในบริบทต่างๆ ของสิ่งที่มีสี่แฉกหรือสี่กลีบ
==ในมุทราศาสตร์==
ในมุทราศาสตร์ “ดอกจิกสี่แฉก” เป็นสัญลักษณ์ของดอกไม้ที่มีสี่กลีบ หรือใบไม้ที่มีสี่แฉก เช่นใบจิกสี่แฉก บางครั้งก็จะเป็นภาพที่มีก้านที่นิยาม ว่า “slipped” แต่ไม่ถือว่าเป็นดอกไม้แต่เรียกว่า “Foil”
==ในสถาปัตยกรรมหรือสัญลักษณ์==
ในด้านสถาปัตยกรรมหรือสัญลักษณ์ของคริสต์ศาสนา “ดอกจิกสี่แฉก” เป็นทรงที่เกิดจากการวางวงกลมสี่วงคาบกันบางส่วนอย่างสมมาตร ภาพสองภาพแรกข้างล่างเป็นทรงดอกจิกสี่แฉกที่นิยมใช้กัน
ไฟล์:Quatrefoil-Architectural.svg|แฉกตื้น
ไฟล์:Quatrefoil-Architectural-alternate.svg|แฉกลึก
ไฟล์:Quatrefoil-Architectural-Square.svg|ผสมสี่เหลี่ยม
ดอกจิกสี่แฉกกลายมานิยมใช้กันมากระหว่างสมัยฟื้นฟูกอธิคและในยุคฟื้นฟูศิลปวิทยา และพบโดยทั่วไปในคริสต์สถานจนกระทั่งทุกวันนี้ บริเวณที่พบบ่อยคือการตกแต่งลวดลายบนหน้าต่างโดยเฉพาะในสถาปัตยกรรมกอธิค ที่จะปรากฏบนยอดของโค้งแหลมแบบกอธิค หรือบางครั้งก็บนหน้าต่างประดับกระจกสี
ในทางศิลปะดอกจิกสี่ใช้ในการตกแต่ง ที่ใช้ดอกจิกสี่ของสถาปัตยกรรมผสมกับทรงสี่เหลี่ยมเช่นในภาพข้างบน งานที่ใช้ดอกจิกสี่ที่มีชื่อเสียงที่สุดคืองานแผ่นสัมริดบนประตูด้านใต้ของหอศีลจุ่มซานจิโอวานนิในฟลอเรนซ์ที่สร้างโดยอันเดรีย ปิซาโน และแผ่นสัมริดบนประตูด้านเหนือของหอศีลจุ่มโดยลอเร็นโซ กิเบอร์ติ และโดยแผ่นที่สร้างสำหรับการแข่งขันในการสร้างประตูเดียวกันโดยฟีลิปโป บรูเนลเลสกี
== อ้างอิง ==
The Artist Blacksmith, Volume 5, Number 4. www.Artist-Blacksmith.org.
The Artist Blacksmith, Volume 6, Number 1, 2 & 3.
The Hammers Blow, Volume 6, Number 4.
== ดูเพิ่ม  ==
เครื่องหมายในมุทราศาสตร์
สัญลักษณ์
== แหล่งข้อมูลอื่น ==
==ระเบียงภาพ==
ไฟล์:Amiens cathedral 016.JPG|ระเบียงภาพบนผนังหน้ามหาวิหารอาเมียงที่ใช้ดอกจิกสี่แฉกเป็นกรอบ
ไฟล์:Soissons cathedral 135.JPG|หนึ่งในชุดทางสู่กางเขนภายในมหาวิหารซอยซองส์
ไฟล์:SDamiano-Clara.jpg|จิตรกรรมฝาผนังของนักบุญแคลร์ในกรอบดอกจิกสี่แฉก
ไฟล์:Hottingen-blazon.svg|ดอกจิกสี่แฉกบนตราอาร์มของ ฮอททิงเก็น
ไฟล์:Armoiries Phélyppeaux de Maurepas.svg|ลายดอกจิกสี่แฉกบนตราอาร์มของมอเรพาส์
เครื่องหมายในมุทราศาสตร์
สัญลักษณ์ในศาสนาคริสต์
สถาปัตยกรรมคริสต์ศาสนสถาน
ราชวงศ์จาลุกยะ

ราชวงศ์จาลุกยะ (กันนาดา: ಚಾಲುಕ್ಯರು, Chalukya dynasty) คือราชวงศ์อินเดียผู้ปกครองดินแดนอันกว้างใหญ่ในอินเดียใต้และอินเดียกลางระหว่างคริสต์ศตวรรษที่ 6 จนถึงคริสต์ศตวรรษที่ 12
แม้ว่าความเห็นในเรื่องต้นกำเนิดของราชวงศ์จาลุกยะจะมีด้วยกันหลายทฤษฎีแต่โดยทั่วไปแล้วต่างก็เห็นพ้องกันว่าผู้ก่อตั้งจักรวรรดิที่บาดามีเป็นผู้ที่มาจากบริเวณรัฐกรณาฏกะ ในช่วงที่มีอำนาจจาลุกยะปกครองแบ่งการปกครองเป็นสามราชวงศ์ที่ต่างกันแต่มีความสัมพันธ์กัน ราชวงศ์แรกที่สุดมีชื่อว่า “บาดามีจาลุกยะ” (Badami Chalukyas) ปกครองจากเมืองหลวงวาตาปี (บาดามีปัจจุบัน) ตั้งแต่คริสต์ศตวรรษที่ 6 บาดามีจาลุกยะเริ่มแสดงตัวเป็นอิสระเมื่อราชอาณาจักรพานาวสี (Banavasi) ของราชวงศ์กทัมพะ (Kadamba Dynasty) เริ่มเสื่อมโทรมลง และมารุ่งโรจน์ในรัชสมัยของปุละเกศีที่ 2 (Pulakesi II) หลังจากที่ปุละเกศีที่ 2 เสด็จสวรรคต จาลุกยะตะวันออก (Eastern Chalukyas) ก็แยกตัวเป็นราชอาณาจักรอิสระในเด็คคาน (Deccan) จาลุกยะตะวันออกปกครองจากเมืองหลวง เวงคิ จนกระทั่งถึงจนถึงคริสต์ศตวรรษที่ 11 ทางตะวันตกของเด็คคานการเรืองอำนาจของราษฏฺรกูฏ (Rashtrakutas) ในกลางคริสต์ศตวรรษที่ 8 ก็ลบอำนาจของบาดามีจาลุกยะก่อนที่จะได้รับการฟื้นฟูโดยจาลุกยะตะวันตก (Western Chalukyas) ผู้เป็นผู้สืบเชื้อสายในปลายคริสต์ศตวรรษที่ 10 จาลุกยะตะวันตกปกครองจากกัลยานี (ปัจจบีนคือเมืองพสภะกัลยาณ) จนกระทั่งถึงปลายคริสต์ศตวรรษที่ 12
การปกครองของราชวงศ์จาลุกยะเป็นการปกครองในยุคที่สำคัญของประวัติศาสตร์ของอินเดียใต้และเป็นยุคทองของรัฐกรณาฏกะ แนวโน้มทางการเมืองทางตอนใต้ของอินเดียเปลี่ยนจากราชอาณาจักรขนาดเล็กมาเป็นการก่อตั้งจักรวรรดิที่มีขนาดใหญ่ที่เริ่มโดยบาดามีจาลุกยะ ซึ่งเป็นครั้งแรกที่อินเดียใต้เริ่มรวมดินแดนทั้งภูมิภาคตั้งแต่แม่น้ำกาเวรี (Kaveri) ไปจนถึง แม่น้ำนัมมทา (Narmada) ความรุ่งเรืองของจักรวรรดินำมาซึ่งระบบบริหารที่มีประสิทธิภาพ การค้าขายกับต่างประเทศ และการวิวัฒนาการของสถาปัตยกรรมที่เรียกว่า "สถาปัตยกรรมจาลุกยะ" วรรณคดีกันนาดาที่ได้รับการอุปถัมภ์จากราชสำนักมาตั้งแต่คริสต์ศตวรรษที่ 9 ก็ได้รับการต้อนรับโดยจาลุกยะตะวันตกตามแบบฉบับของเชนและวีรไศวะ (Veerashaiva) เมื่อมาถึงคริสต์ศตวรรษที่ 11 ก็เป็นการกำเนิดของวรรณคดีเตลูกู (Telugu literature) ภายใต้การอุปถัมภ์ของจาลุกยะตะวันออก
== ราชอาณาจักรยุคกลางของอินเดีย ==
== อ้างอิง ==
== ดูเพิ่ม ==
ประวัติศาสตร์อินเดีย
รัฐกรณาฏกะ
จ
ราชวงศ์อินเดีย
รัฐสิ้นสภาพในทวีปเอเชีย
รัฐสิ้นสภาพในประเทศอินเดีย
รัฐและดินแดนที่ก่อตั้งในคริสต์ศตวรรษที่ 6
สิ้นสุดในคริสต์ศตวรรษที่ 8
นูนาวุต

นูนาวุต (Nunavut) เป็นดินแดนที่ใหญ่ที่สุดและใหม่ที่สุดของสหพันธรัฐของแคนาดา แยกออกมาอย่างเป็นทางการจากนอร์ทเวสต์เทร์ริทอรีส์ เมื่อวันที่ 1 เมษายนน ค.ศ. 1999 ผ่านกฎหมายนูนาวุต และกฎหมายยินยอมอ้างสิทธิ์ดินแดนนูนาวุต (Nunavut Land Claims Agreement Act) กับพื้นที่จริงที่เกิดขึ้นในปี 1993
นูนาวุตประกอบด้วยพื้นที่ใหญ่ 2 ส่วนของแคนาดาเหนือ ส่วนมากอยู่ในพื้นที่หมู่เกาะอาร์กติก นูนาวุตยังเป็นรัฐหรือดินแดนของแคนาดาที่ใหญ่ที่สุด แต่มีประชากรน้อยที่สุด มีราว 29,474 คน
== อ้างอิง ==
รัฐและดินแดนของประเทศแคนาดา
มหาสมุทรอาร์กติก
รัฐและดินแดนที่ก่อตั้งในปี พ.ศ. 2542
ภูมิภาคในอาร์กติก
สโมกีย์ โรบินสัน

วิลเลียม "สโมกีย์" โรบินสัน จูเนียร์ (William "Smokey" Robinson, Jr.) เกิดเมื่อวันที่ 19 กุมภาพันธ์ ค.ศ. 1940 เป็นนักร้อง-นักแต่งเพลง ในแนวเพลงอาร์แอนด์บีและโซลชาวอเมริกัน เป็นโปรดิวเซอร์เพลง โรบินสันเป็นคนสำคัญของค่ายโมทาวน์ เป็นรองเพียงผู้ก่อตั้ง เบอร์รี กอร์ดี เขาเป็นหนึ่งในสมาชิกวงร้องเพลง เดอะมิราเคิลส์ และยังเป็นศิลปินเดี่ยว เขามีเพลงติดท็อป 40 อยู่ 37 เพลงสำหรับค่ายโมทาวน์ ระหว่างปี 1960 ถึง 1987 เขายังมีตำแหน่งเป็นรองประธานบริษัทตั้งแต่ปี 1961 ถึง 1988
== อ้างอิง ==
== แหล่งข้อมูลอื่น ==
Official Website of Smokey Robinson
Smokey Robinson interview by Pete Lewis, 'Blues & Soul' December 1992
Fresh Air interview
Smokey Robinson's page at the Rock and Roll Hall of Fame
Smokey Robinson's page at soulwalking.co.uk
Smokey Robinson Biography and Update at SoulTracks
Official Website for Smokey Robinson's "The Soul is in the Bowl" Gumbo
Official Website of Smokey Robinson Gospel 
นักร้องอเมริกัน
โปรดิวเซอร์เพลงชาวอเมริกัน
บุคคลจากดีทรอยต์
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ผู้ได้รับรางวัลตำนานแกรมมี
ดาวน์ทาวน์ (เพลงเพทูลา คลาร์ก)

"ดาวน์ทาวน์" (Downtown) เป็นเพลงป็อปที่แต่งโดยโทนี แฮตช์ สำหรับการเดินทางมาครั้งแรกยังนิวยอร์กซิตี เพลงนี้เดิมแฮตช์ตั้งใจจะแต่งให้กับวงเดอะดริฟเตอร์ส แต่เมื่อนักร้องสาวชาวอังกฤษ เพทูลา คลาร์ก ได้ยินเพลงนี้เมื่อยังไม่เสร็จ เธอก็ขอให้เขาช่วงเขียนเนื้อเพลงให้มีคุณภาพเหมาะกับเมโลดี้
"ดาวน์ทาวน์"  ออกขายปลายปี 1964 และกลายเป็นเพลงที่ขายดีที่สุดในเวอร์ชันของประเทศอังกฤษ ฝรั่งเศส อิตาลี เยอรมนี  ติดอันดับ 1 บนชาร์ตทั่วโลก (ขายได้ 3 ล้านชุดเฉพาะในสหรัฐอเมริกา)และได้แนะนำใหคลาร์กเป็นที่รู้จัก และเป็นศิลปินนักร้องและนักแสดงในยุโรปร่วม 20 ปี "ดาวน์ทาวน์" ติดอันดับ 1 บนบิลบอร์ดฮอต 100ติดอันดับ 2 บนยูเคซิงเกิลส์ชาร์ต  และยังได้รับรางวัลแกรมมี่ในสาขาเพลงร็อกแอนด์โรลยอดเยี่ยม และยังมีชื่ออยู่ในแกรมมีฮอลออฟเฟมในปี 2004
ศิลปินอื่นที่เคยนำเพลงนี้มาทำใหม่ เช่นดอลลี พาร์ตัน (ปี 1983) และเอมมา บันตัน (ปี 2006)
== อ้างอิง ==
เพลงของเพทูลา คลาร์ก
ซิงเกิลในปี พ.ศ. 2507
ซิงเกิลในปี พ.ศ. 2527
ซิงเกิลในปี พ.ศ. 2549
ซิงเกิลอันดับ 1 ในบิลบอร์ดฮอต 100
จักรวรรดิซองไฮ

จักรวรรดิซองไฮ หรือ จักรวรรดิซองเฮย์ (Songhai Empire หรือ Songhay Empire) เป็นจักรวรรดิที่ตั้งอยู่ในบริเวณแอฟริกาตะวันตกเฉียงเหนือ ตั้งแต่ต้นคริสต์ศตวรรษที่ 15 จนถึงปลายคริสต์ศตวรรษที่ 16 จักรวรรดิซองไฮก็เป็นจักรวรรดิที่ใหญ่ที่สุดในบรรดาจักรวรรดิของแอฟริกาโดยมีเมืองหลวงอยู่ที่กาว ชื่อจักรวรรดิเป็นชื่อเดียวกับกลุ่มชาติพันธุ์ชาวซองไฮ ที่เดิมเป็นรัฐเล็กๆ มาตั้งแต่คริสต์ศตวรรษที่ 11 บริเวณที่มีอำนาจอยู่ตรงโค้งแม่น้ำไนเจอร์ที่ปัจจุบันคือประเทศไนเจอร์และบูร์กินาฟาโซ
== อ้างอิง ==
== ดูเพิ่ม ==
จักรวรรดิ
ชาวซองไฮ
รัฐสิ้นสภาพในทวีปแอฟริกา
จักรวรรดิ
ซ
รัฐและดินแดนที่ก่อตั้งในคริสต์ศตวรรษที่ 14
สิ้นสุดในคริสต์ศตวรรษที่ 16
โฮลด์ออน (เพลงวิลสันฟิลลิปส์)

"โฮลด์ออน" (Hold On) เป็นซิงเกิลเปิดตัวของวงวิลสันฟิลลิปส์ ออกเมื่อปี 1990 เพลงนี้ได้รับรางวัลบิลบอร์ดมิวสิกอวอร์ดส ในสาขาฮอต 100 ซิงเกิลประจำปี 1990 และยังเคยได้รับการเสนอชื่อรางวัลแกรมมี่สาขาเพลงแห่งปีประจำปี 1991 แต่แพ้ให้เพลง "From a Distance" โดยจูลีย์ โกลด์ ขับร้องโดยเบตต์ มิดเลอร์
"โฮลด์ออน" ถือเป็นซิงเกิลอันดับ 1 เพลงแรกของวิลสันฟิลลิปส์ ติดอันดับ 1 บนบิลบอร์ดฮอต 100 เมื่อวันที่ 9 มิถุนายน ค.ศ. 1990 นาน 1 สัปดาห์ ส่วนในสหราชอาณาจักรเพลงนี้สูงสุดอันดับ 6 บนยูเคซิงเกิลส์ชาร์ต
== อันดับ ==
{|class="wikitable sortable"
!align="left"|ชาร์ต (1990)
!align="center"|อันดับสูงสุด
|-
|align="left"|US Billboard Hot 100
|align="center"|1
|-
|align="left"|US Billboard Adult Contemporary
|align="center"|1
|-
|align="left"|Australian Singles Chart
|align="center"|2
|-
|align="left"|Dutch Top 40
|align="center"|15
|-
|align="left"|German Singles Chart
|align="center"|15
|-
|align="left"|GfK Dutch Charts Singles Top 100
|align="center"|16
|-
|align="left"|Irish Singles Chart
|align="center"|7
|-
|align="left"|Swedish Singles Chart
|align="center"|10
|-
|align="left"|Swiss Singles Chart
|align="center"|15
|-
|align="left"|UK Singles Chart
|align="center"|6
|-
|}
== อ้างอิง ==
เพลงของวิลสันฟิลลิปส์
ซิงเกิลอันดับ 1 ในบิลบอร์ดฮอต 100
ซิงเกิลในปี พ.ศ. 2533
ช่องแคบ

ช่องแคบ (Strait) คือส่วนที่แคบซึ่งลึกและกว้างพอสำหรับการเดินเรือได้ที่เชื่อมติดต่อกับผืนน้ำที่ใหญ่กว่า 2 ผืน มักจะหมายถึงช่องทางน้ำที่อยู่ระหว่างดินแดนพื้นดิน 2 ผืน
== รายชื่อช่องแคบที่มีชื่อเสียง ==
มหาสมุทรแอตแลนติก
ช่องแคบอังกฤษ
ช่องแคบยิบรอลตาร์
ช่องแคบบอสพอรัส
ช่องแคบเดรก
มหาสมุทรแปซิฟิก
ช่องแคบเกาหลี
* ช่องแคบสึชิมะ
ช่องแคบไต้หวัน
ช่องแคบเบริง
ช่องแคบเดรก
มหาสมุทรอินเดีย
ช่องแคบมะละกา
ช่องแคบฮอร์มุซ
บับเอลมันเดบ
มหาสมุทรอาร์กติก
ช่องแคบเบริง
มหาสมุทรใต้
ช่องแคบเดรก
ช่องแคบ
ภูมิศาสตร์
จักรพรรดินโปเลียน

จักรพรรดินโปเลียน (Emperor Napoleon) อาจหมายถึง
จักรพรรดินโปเลียนที่ 1
จักรพรรดินโปเลียนที่ 2
จักรพรรดินโปเลียนที่ 3
น
แอร์เอเชียเอกซ์

แอร์เอเชีย เอกซ์ เป็นสายการบินต้นทุนต่ำ ซึ่งดำเนินการโดยบริษัท แอร์เอเชีย เอกซ์ จำกัด โดยเริ่มมีการให้บริการครั้งแรกในวันที่ 2 พฤศจิกายน พ.ศ. 2551 จากท่าอากาศยานนานาชาติกัวลาลัมเปอร์ กัวลาลัมเปอร์ ประเทศมาเลเซีย ซึ่งได้ใช้เป็นฐานการบินไปยังโกลด์โคสต์ ประเทศออสเตรเลีย โดยใช้เว็บไซต์การจองตั๋วออนไลน์ เครื่องแบบ และรูปแบบการบริหารจัดการเหมือนกับแอร์เอเชีย สายการบินต้นทุนต่ำที่ใหญ่ที่สุดในทวีปเอเชีย
== เส้นทางการบิน ==
วันที่ 2 พฤศจิกายน พ.ศ. 2551 สายการบินแอร์เอเชีย เอกซ์ เริ่มเปิดเส้นทางการบินจากอาคารผู้โดยสารสายการบินต้นทุนต่ำ ท่าอากาศยานนานาชาติกัวลาลัมเปอร์ ไปยังโกลด์โคสต์ ประเทศออสเตรเลีย โดยให้บริการสัปดาห์ละ 4 เที่ยวบิน โดยเที่ยวบินปฐมฤกษ์มีแขกประมาณ 300 คน และมีการขยายเส้นทางบินเพิ่มอีกมากาย
ประเทศมาเลเซีย
* กัวลาลัมเปอร์ - ท่าอากาศยานนานาชาติกัวลาลัมเปอร์ ฐานการบินหลัก
เครือรัฐออสเตรเลีย
* โกลด์โคสต์ - ท่าอากาศยานนานาชาติคูลังกัตตา
* เมลเบิร์น - ท่าอากาศยานนานาชาติเมลเบิร์น
* เพิร์ท - ท่าอากาศยานนานาชาติเพิร์ท
* ซิดนีย์  - ท่าอากาศยานนานาชาติคิงส์ฟอร์ดสมิธ
* แอดิเลด  - ท่าอากาศยานแอดิเลด
สาธารณรัฐประชาชนจีน
* ปักกิ่ง - ท่าอากาศยานนานาชาติปักกิ่ง
* เฉิงตู - ท่าอากาศยานนานาชาติเฉิงตูซวงหลิว
* หางโจว - ท่าอากาศยานนานาชาติเซียวชาน
* เซี่ยงไฮ้ - ท่าอากาศยานนานาชาติซ่างไห่ผู่ตง
สาธารณรัฐจีน
* ไทเป - ท่าอากาศยานนานาชาติไต้หวันเถาหยวน
ประเทศญี่ปุ่น
* โตเกียว - ท่าอากาศยานนานาชาติโตเกียว ฮาเนดะ
* โอซาก้า - ท่าอากาศยานนานาชาติคันไซ
* นะโงะยะ - ท่าอากาศยานนานาชาติชูบุเซ็นแทรร์
ประเทศเกาหลีใต้
* โซล - ท่าอากาศยานนานาชาติอินชอน
* ปูซาน - ท่าอากาศยานนานาชาติคิมแฮ
ประเทศเนปาล
* กาฐมาณฑุ - ท่าอากาศยานนานาชาติตรีภูวัน
ประเทศซาอุดีอาระเบีย
* เจดดะห์ - ท่าอากาศยานนานาชาติคิงส์อับดุลอาซิซ
ประเทศศรีลังกา
* โคลอมโบ - ท่าอากาศยานนานาชาติบันดาราไนยเก
ประเทศมัลดีฟส์
* มาเล - ท่าอากาศยานนานาชาติอิบราฮิม นาเซอร์
สหรัฐ
* โฮโนลูลู - ท่าอากาศยานนานาชาติโฮโนลูลู
ประเทศสิงคโปร์
* สิงคโปร์ - ท่าอากาศยานนานาชาติจางีสิงคโปร์
== เส้นทางการบินในอดีต ==
สหราชอาณาจักร
* ลอนดอน - ท่าอากาศยานลอนดอนแกตวิค
ประเทศฝรั่งเศส
* ปารีส - ท่าอากาศยานปารีส ออร์ลี
สาธารณรัฐประชาชนจีน
* เทียนจิน - ท่าอากาศยานนานาชาติเทียนจินปินไห่
ประเทศนิวซีแลนด์
* ไครสต์เชิร์ช - ท่าอากาศยานนานาชาติไครสต์เชิร์ช 
ประเทศอิหร่าน
* เตหะราน - ท่าอากาศยานนานาชาติอิหม่ามโคไมนี
สหรัฐอาหรับเอมิเรตส์
* อาบูดาบี - ท่าอากาศยานนานาชาติอาบูดาบี
สายการบิน AirAsia X (มาเลเซีย) ได้ร่วมมือกับสายการบิน Thai AirAsia เพื่อจัดตั้งสายการบินระยะไกล Thai AirAsia X โดยมีฐานการบินอยู่ที่ท่าอากาศยานดอนเมือง เพื่อให้บริการในเที่ยวบินต้นทุนต่ำในเส้นทางระยะไกล จากกรุงเทพฯไปยังเกาหลีใต้และญี่ปุ่น โดยในช่วงแรกสายการบินได้ให้บริการแบบเช่าเหมาลำ ต่อมาจึงเริ่มทำการบินแบบเที่ยวบินมีตารางเวลาประจำเหมือนแอร์เอเชียปกติ
== ฝูงบิน ==
ฝูงบินของสายการบินแอร์เอเชีย เอกซ์ วันที่ 27 มกราคม พ.ศ. 2557 
กลุ่มแอร์เอเชีย ( ไทยแอร์เอเชีย FD,  แอร์เอเชียมาเลเซีย AK,  อินโดนีเซียแอร์เอเชีย QZ,  แอร์เอเชียเจแปน JW,  แอร์เอเชียฟิลิปปินส์ PQ,   แอร์เอเชียเซสต์ Z2,  แอร์เอเชีย เอกซ์ D7,  ไทยแอร์เอเชียเอกซ์ XJ )
== อ้างอิง ==
== แหล่งข้อมูลอื่น ==
ข้อมูลของสายการบินแอร์เอเชีย เอกซ์
ข้อมูลฝูงบินของแอร์เอเชีย เอกซ์
อายุฝูงบินของแอร์เอเชีย เอกซ์
บริษัทที่ก่อตั้งในปี พ.ศ. 2550
บริษัทของมาเลเซีย
แอร์เอเชีย
สายการบินต้นทุนต่ำ
รายชื่อตอนในกินทามะ

รายชื่อตอนในกินทามะ อาจหมายถึง
รายชื่อตอนในกินทามะ (มังงะ)
รายชื่อตอนในกินทามะ (อนิเมะ)
* รายชื่อตอนในกินทามะ (อนิเมะ ฤดูกาลที่ 1)
* รายชื่อตอนในกินทามะ (อนิเมะ ฤดูกาลที่ 2)
* รายชื่อตอนในกินทามะ (อนิเมะ ฤดูกาลที่ 3)
* รายชื่อตอนในกินทามะ (อนิเมะ ฤดูกาลที่ 4)
* รายชื่อตอนในกินทามะ (อนิเมะ ฤดูกาลที่ 5)
* รายชื่อตอนในกินทามะ (อนิเมะ ฤดูกาลที่ 6)
* รายชื่อตอนในกินทามะ (อนิเมะ ฤดูกาลที่ 7)
ซารุโทบิ อายาเมะ

ซารุโทบิ อายาเมะ  หรือ ซัทจัง เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ
==ข้อมูลตัวละคร==
ซารุโทบิ อายาเมะ มีชื่อเล่นว่าซัทจัง เป็นอดีตนินจาหญิงนักกวาดล้างจากกลุ่มโอนิวะบังซู เคยเรียนกับพ่อของฮัตโทริ เซ็นโซซึ่งเป็นเพื่อนร่วมสำนัก ปัจจุบันทำงานเป็นมือสังหาร มักจะทำงานลอบสังหารให้กับรุฐบาลบาคุฟุ  ซัทจังมีสายตาที่สั้นผิดปกติ เวลาไม่มีแว่นตาก็จะมองอะไรผิดไปหมด แล้วเธอก็มักทำแว่นตาตกเป็นประจำ จนทำให้คนรอบข้างเดือดร้อนกับอาการสายตาสั้นของเธอ
ในการลอบสังหารครั้งหนึ่ง ซัทจังได้รับมอบหมายให้ไปลอบสังหารพ่อค้าชาวสวรรค์แต่ทำงานผิดพลาดจึงหนีไปตามหลังคาบ้านแล้วจึงตกทะลุหลังคาของร้านรับจ้างสารพัดไปอยู่ในห้องนอนของกินโทกิ เธอจึงหลอกใช้กินโทกิเพื่อประโยชน์ในการปฏิบัติภารกิจลอบสังหาร โดยหลอกกินโทกิว่าเธอกับเขาเป็นสามีภรรยากันเป็นที่เรียบร้อยแล้วให้กินโทกิไปร่วมจัดการกับพ่อค้าชาวสวรรค์ที่ได้รับมอบหมายให้สังหาร แม้ว่าภายหลังกินโทกิจะรู้จากปากซัทจังว่าเธอหลอกใช้เขา กินโทกิก็ไม่ถือโทษ
ในเวลาต่อมา ซัทจังได้ตกหลุกรักกินโทกิหัวปักหัวปำ และพยายามเอาอกเอาใจขอ แต่กินโทกิกลับไม่เล่นด้วย พร้อมตวาดและใช้กำลังเพื่อให้เธอห่างจากเขา แต่ซัทจังกลับมีความสุขเวลาโดนกินโทกิตวาดหรือใช้กำลัง เนื่องจากเธอเป็นคนที่นิยมความเจ็บปวดและความรุนแรงหรือมาโซคิสม์
ซัทจังมีอาวุธประจำตัวคือถั่วหมัก(นัตโตะ) ซึ่งมักใช้ในการสาดใส่คนอื่นเพื่อทำให้ผู้นั้นเสียทีด้วยความเหม็นของถั่วหมัก
==ชื่อของซัทจัง==
ชื่อ ซารุโทบิ อายาเมะ มีที่มาจากชื่อของ ซารุโทบิ ซาสึเกะ นินจาในประวัติศาสตร์ญี่ปุ่น 
ซารุโทบิใช้ชื่อเล่นว่า ซัทจัง ซึ่งย่อมาจากซารุโทบิ สาเหตุที่เธอไม่ชอบให้คนอื่นเรียกตนด้วยนามสกุลจริง เพราะนามสกุลจะสามารถพูดย่อได้ว่า ซารุ ที่แปลว่าลิง
==การปรากฏตัวบนปก==
ซัทจังปรากฏตัวบนหน้าปกของหนังสือการ์ตูนกินทามะ เล่มที่ 11  และได้ปรากฏตัวอีกครั้งบนปกหนังสือการ์ตูนกินทามะ เล่มที่ 31 ร่วมกับคางุระ คิวเบ ซัทจัง และซึคุโยะ นอกจากนี้ยังปรากฏตัวบนสันปกของหนังสือการ์ตูนกินทามะเล่มที่ 12
==อ้างอิง==
==ดูเพิ่ม==
กินทามะ
กินทามะ
ตัวละครในกินทามะ
ตัวละครที่เป็นนินจาหญิง
ตัวละครชาวญี่ปุ่นในอนิเมะและมังงะ
ตัวละครหญิงในอนิเมะและมังงะ
List of Gin Tama characters#Ayame Sarutobi
เบตง (แก้ความกำกวม)

เบตง อาจหมายถึง
เขตการปกครองของไทย
* อำเภอเบตง อำเภอหนึ่งในจังหวัดยะลา เป็นอำเภอที่อยู่ใต้สุดของประเทศไทย
* เทศบาลเมืองเบตง ที่ตั้งอยู่ในอำเภอเบตง
เขตการปกครองของมาเลเซีย
* เขตเบอตง เขตการปกครองหนึ่งในรัฐซาราวัก
* เบอตง (รัฐซาราวัก) ที่ตั้งอยู่ในเขตเบอตง
ไก่เบตง ไก่พันธุ์เนื้อพื้นเมือง
โอเค เบตง ภาพยนตร์ไทยที่ออกฉายในปี พ.ศ. 2546
ท่าอากาศยานนานาชาติเบตง ท่าอากาศยานแห่งที่ 29 ของกรมท่าอากาศยาน
หน้าแก้ความกำกวมชื่อสถานที่
ทะเลสาบอาบาชิริ

ทะเลสาบอาบาชิริ  เป็นทะเลสาบในเมืองอาบาชิริ บนเกาะฮกไกโด ญี่ปุ่น อยู่ในเขต Abashiri Quasi-National Park มีแม่น้ำเมมัมเบ็ตสึไหลลงสู่ทะเลสาบ และแม่น้ำอาบาชิริไหลผ่านทะเลสาบแล้วไหลออกไปอีก 7 กิโลเมตรจนออกสู่ทะเลโอค็อตสค์
== ประวัติและการเกิด ==
จากตัวอย่างชั้นดินที่เก็บจากก้นทะเลสาบ ทำให้ทราบว่าแอ่งทะเลสาบเกิดขึ้นเมื่อราว 20,000 ปีก่อนในช่วงสุดท้ายของการเปลี่ยนสภาพโดยธารน้ำแข็ง จนเมื่อราว 6,000 ปีก่อน แม่น้ำอาบาชิริได้ไหลกัดเซาะพื้นก้นทะเลสาบ ในบริเวณรอบแม่น้ำเมมัมเบ็ตสึยังพบเครื่องมือโบราณตั้งแต่ยุคโจมง ในปัจจุบันแม่น้ำอาบาชิริถูกปรับให้ไหลตรงมากขึ้นเพื่อการชลประทาน ซึ่งทำให้เกิดปัญหาทะเลสาบเต็มไปด้วยโคลนตะกอนอย่างหนัก
== การแข็งตัวและความเค็ม ==
น้ำในทะเลสาบจะจับตัวเป็นน้ำแข็งหนาเป็นเมตรตั้งแต่เดือนธันวาคมถึงเมษายน ในฤดูหนาวจะมีน้ำจากแม่น้ำไหลเข้าสู่ทะเลสาบน้อยลง ทำให้น้ำเค็มจากทะเลโอค็อตสค์ไหลทวนขึ้นมาในทะเลสาบ น้ำเค็มที่ไหลเอ่อเข้ามานี้ทำให้เกิดชั้นของน้ำที่มีคลอรีน 10,000 ppm อยู่ใต้ผิวทะเลสาบลงไป 10 เมตร
== สัตว์ประจำถิ่น ==
Delta smelt, Chum salmon และ Seema เป็นปลาที่นิยมในการตกปลา ใน พ.ศ. 2523 มีการจับปลาในทะเลสาบได้ 650 ตัน และยังมี Ice goby (Leucopsarion petersi) ที่พบได้ในทะเลสาบเช่นกัน
== อ้างอิง ==
อาบาชิริ
กิ่งจังหวัดโอค็อตสค์